वाग्मतीको लगातार तेस्रो हार
पीएम कपमा लुम्बिनी प्रदेशले वाग्मती प्रदेशलाई ८ विकेटले पराजित गरेको छ । वाग्मतीलाई लुम्बिनीले मूलपानी क्रिकेट मैदानमा भएको समूह ‘बी’ को खेलमा सहजै ८ विकेटले पराजित गरेको हो । यससँगै लुम्बिनीले भने प्रतियोगितामा विजयी सुरुआत लिएको छ । 
काठमाडौँ — पीएम कपमा लुम्बिनी प्रदेशले वाग्मती प्रदेशलाई ८ विकेटले पराजित गरेको छ । वाग्मतीलाई लुम्बिनीले मूलपानी क्रिकेट मैदानमा भएको समूह ‘बी’ को खेलमा सहजै ८ विकेटले पराजित गरेको हो । यससँगै लुम्बिनीले भने प्रतियोगितामा विजयी सुरुआत लिएको छ । पहिले ब्याटिङ गर्दै वाग्मतीले ३८.१ ओभरमा १ सय ५४ रन बनाएर अलआउट भयो । वाग्मतीका कप्तान ज्ञानेन्द्र मल्लले ३३ र दुर्गेश थापाले ३२ रन बनाए भने अन्य कसैले पनि बलियो योगदान दिन सकेनन् ।अनिल खरेलले ३० रनमा ४ विकेट लिँदै र ‘प्लेयर अफ द म्याच’ भए । जवाफमा लुम्बिनीले ३५.४ ओभरमा दुई विकेट गुमाएर १ सय ५५ रन बनायो । यो इनिङ्समा कप्तान देव खनालको महत्त्वपूर्ण योगदान रह्यो ।उनले नटआउट रहेर ७७ रन बनाए । लुम्बिनीको यस जितपछि दुई अंक भएको छ । वाग्मती भने अंकविहीन स्थितिमा पुछारमा रहेको छ । 